Diari Oficial de la Generalitat Valenciana


Sumari del DOGV 6290, del 16-06-2010 (2010/6325)

Notificació de la sentència dictada en el judici verbal de desnonament per falta de pagament número 1821/2009.
--------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6325


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 1821/2009. [2010/6325]  
Judici verbal de desnonament número 1821/2009   
«Sentència número 63/2010  
València, 22 de març de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist aquestes actuacions de judici verbal civil seguides amb el número 1821/2009, a instàncies de Llanos Hernández López, representada per la procuradora Mercedes Peris García i assistida pel lletrat Vicente Ballester Herrera, contra Mohammed Ahsina, declarat en rebel·lia. S'hi exerceix una acció de resolució de contracte d'arrendament d'habitatge per falta de pagament de la renda i quantitats assimilades i acumulades de reclamació de rendes.  
Antecedents de fet  
Primer. El 7 d'octubre de 2009 el Jutjat Degà va trametre per torn de repartiment a aquest Jutjat una demanda de judici verbal instada el 6 d'octubre per Llanos Hernández López, contra Mohammed, en què després d'al·legar els fets i fonaments de dret que es van estimar més idonis, es concloïa sol·licitant que es dictara una sentència que declarara resolt el contracte d'arrendament de data 1 de març de 2006, per falta de pagament, i en conseqüència es decretara que pertoca el desnonament de l'habitatge siti a la plaça de Beatriu Civera, número, 2, porta 22a i plaça de garatge annexa, de València, amb la condemna al demandat a pagar 2.564,34 euros en concepte de rendes degudes, més les que es produïsquen fins a la restitució de la possessió a la part actora, interessos i costes del procediment. Una vegada admesa a tràmit la demanda per la interlocutòria de 19 d'octubre i acreditada la representació processal de l'actora, es van convocar les parts per a la celebració de la vista, que es va fixar per al dia 21 de desembre de 2009.  
Segon. Atés que no va ser possible la citació personal del demandat per no trobar-se al domicili indicat, es va suspendre l'assenyalament. Finalment, vist que no va poder ser localitzat malgrat les indagacions efectuades en registres públics, se'n va disposar la citació a través d'edictes, fixant-se per a la vista el 22 de març de 2010. Aquest dia va comparéixer a la vista tan sols la part actora, i per això el demandat va ser declarat en rebel·lia. Una vegada ratificada la demandant, va sol·licitar una sentència que declarara la resolució del contracte i la condemna a pagar la suma de 2.564,34 euros, i interessos i costes. Després d'haver-se rebut el plet a prova, va sol·licitar com a prova la documental, per reproducció dels documents aportats. I una vegada admesa, van quedar les actuacions vistes per a sentència.  
Tercer. En la tramitació d'aquest procediment s'han observat totes les prescripcions legals.  
Fonaments de dret  
Primer. Llanos Hernández López exerceix contra Mohammed Ahsina una acció de resolució del contracte d'arrendament firmat per les parts l'1 de març de 2006 i relatiu a l'habitatge propietat de l'actora, siti a València, plaça de Beatriu Civera, número 2, pis sisé, porta 22a, amb plaça de garatge annexa; resolució que fonamenta en l'impagament de la renda des del mes de juny de 2009 en endavant, i a aquesta acció acumula la de reclamació d'aquestes rendes, per l'import que en la data de presentació de la demanda puja a 2.564,34 euros, i es manté la mateixa reclamació quantitativa en la data de la vista.  
Davant d'aquesta pretensió el demandat Mohammed Ahsina no diu res, atés que va ser citat a través d'un edicte i com que no va ser localitzat malgrat les gestions realitzades, no va comparéixer a judici, i va ser declarat en rebel·lia.  
Segon. A través dels documents aportats per la part actora, els que per no haver sigut impugnats pel demandat, tenen plena força probatòria de conformitat amb els articles 326 y 319 de la Llei d'Enjudiciament Civil 2000, i a través, igualment, de la confessió presumpta en què cal considerar l'arrendatari, de conformitat amb el que disposa l'article 440.3 de la Llei 1/2000, d'Enjudiciament Civil, resulta acreditat tant el fet de l'arrendament com l'acte material de l'impagament de les rendes. En conseqüència, pertoca estimar la primera de les pretensions presentades, per incompliment per l'inquilí de l'obligació de pagar a càrrec seu, de conformitat amb l'article 27.2.a de la Llei d'Arrendaments Urbans, i per tant, pertoca declarar resolt el contracte d'arrendament de data 1 de març de 2006 i disposar el desnonament de l'habitatge que la part actora pretén recuperar.  
Tercer. Una vegada decretada la resolució del contracte per falta de pagament de la renda i atés el cumulatiu exercici de les accions presentades, també caldrà condemnar el demandat a pagar a la part demandant la totalitat de les rendes produïdes i no pagades. Per tot això, vist que la propietària denuncia que l'inquilí deu la renda des del mes de juny de 2009 fins al mes d'octubre de 2009, a raó de 490,90 euros/mes, així com les despeses pel consum de subministrament de gas per la quantitat de 109,84 euros, i vist que en l'acte de la vista la part actora no ha modificat aquesta suma, i ha afirmat que restringia la seua reclamació a la quantitat indicada, pertoca condemnar el demandat a pagar la suma de 2.564,34 euros.  
Quart. La quantitat esmentada produirà l'interés legal des de la data de la interpel·lació judicial (6 d'octubre de 2009), de conformitat amb els articles 1100 i 1108 del Codi Civil.  
Cinqué. De conformitat amb l'article 394 de la Llei d'Enjudiciament Civil vigent, l'estimació de la demanda determina que s'imposen al demandat les costes del procediment.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda presentada per Llanos Hernández López, representada per la procuradora Mercedes Peris García, contra Mohammed Ahsina, declarat en rebel·lia, i condemne el demandat a pagar a l'actora la quantitat de dos mil cinc-cents seixanta-quatre euros i trenta-quatre cèntims (2.564,34 euros), més els interessos legals des de la data de la interpel·lació judicial (6 d'octubre de 2009), i declare resolt per falta de pagament de la renda el contracte d'arrendament subscrit per les parts l'1 de març de 2006, i en conseqüència, declare que pertoca el desnonament de l'habitatge propietat de l'actora i siti a la plaça de Beatriu Civera, número 2, pis sisé, porta 22, de València, amb plaça de garatge annexa, amb l'advertència al demandat que, si no el desallotja de forma voluntària, en serà llançat, a càrrec seu. S'imposen al demandat les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptador des que es notifique, en els termes de l'article 457 de la Llei d'Enjudiciament Civil 2000 i amb subjecció al que disposa la disposició addicional quinzena de la Llei Orgànica del Poder Judicial, per tal de complir el deure d'efectuar un dipòsit per a recórrer.  
Comuniqueu a l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà cap recurs si quan el prepara no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar de bestreta.  
Feu saber igualment a l'arrendatari que, en cas que no desallotge voluntàriament l'immoble arrendat, una vegada la sentència siga ferma i la demanda executiva siga presentada pel demandant, en serà llançat en la data ja indicada de 26 de maig de 2010, a les 10.15 hores.  
Aquesta és la meua sentència, que jutjant en primera instància pronuncie, mane i firme».  
València, 22 de març de 2010. El secretari judicial: Alberto Martínez de Santos.